Участие на учителки от СУ „Николай Катранов” в честване на Център за Приобщаващо образование
Добавена на: 2016-11-30 08:59:06
На 25 ноември в София, Центърът за приобщаващо образование тържествено отбеляза втората годишнина от създаването на сайта „Приобщи се”. По време на празника официално бе представен „Сборник с добри педагогически практики”, получили номинации в Дните на приобщаването.
В сборника е включена и практика на учители от СУ "Николай Катранов" - Свищов на тема "Този празник е чудесен, нека го посрещнем с песен – да изработим мартеници с баба". Екипът, реализирал практиката, взе участие в мероприятието. Стефка Николаева и Петя Попова получиха лично по един екземпляр от сборника.
А ето и част от споделеното на празника и в сайта на Приобщи се.
· Човек е ценен независимo от неговите способности или от неговите постижения.
· Всяко човешко същество е способно да чувства и да мисли.
· Всяко човешко същество има правото да общува и да бъде чуто.
· Хората се нуждаят един от друг.
· Истинското образование може да се случи единствено чрез истински взаимоотношения.
· Всички хора се нуждаят от подкрепа и приятелско отношение от хора на своята възраст.
· Прогрес в ученето се постига чрез надграждане на това, което човек може да прави, а не на това, което не може.
· Различията внасят здравина в отношенията в обществото.
· Сътрудничеството е за предпочитане пред конкуренцията.